*Projekts*

LATVIJAS REPUBLIKAS MINISTRU KABINETS

2013.gada \_\_\_\_\_\_\_\_\_\_ Noteikumi Nr.\_\_\_

Rīgā

**Grozījumi Ministru kabineta 2007.gada 18.decembra noteikumos Nr.877 „Valsts materiālo rezervju glabāšanas, uzskaites, atjaunināšanas, iznomāšanas, aizdošanas, realizācijas un norakstīšanas kārtība”**

Izdoti saskaņā ar

Valsts materiālo rezervju likuma 9.pantu

1. Izdarīt Ministru kabineta 2007.gada 18.decembra noteikumos Nr.877 „Valsts materiālo rezervju glabāšanas, uzskaites, atjaunināšanas, iznomāšanas, aizdošanas, realizācijas un norakstīšanas kārtība” (Latvijas Vēstnesis, 2007, 207.nr., 2009, 177.nr.) šādus grozījumus:
   1. izteikt VI nodaļu šādā redakcijā:

„**VI. Materiālo rezervju realizācija**

22.Materiālās rezerves, izņemot medicīnisko ierīču un medikamentu materiālās rezerves, realizē normatīvajos aktos par publiskas personas mantas atsavināšanu noteiktajā kārtībā.

23.Medicīnisko ierīču un medikamentu materiālās rezerves, ja tās atbilstoši šo noteikumu 13.3.apakšpunktam nevar izlietot atbildīgā glabātāja ikdienas vajadzībām, atbildīgais glabātājs piedāvā ārstniecības iestādēm vai sociālās aprūpes institūcijām. Medicīnisko ierīču un medikamentu materiālās rezerves pārdod par cenu, kas nav zemāka par materiālo rezervju novērtējuma aktā noteikto cenu.

24.Materiālās rezerves pirms to realizācijas novērtē. Materiālās rezerves novērtē ar aģentūras direktora rīkojumu izveidota novērtēšanas komisija. Komisijas sastāvā iekļauj:

24.1.aģentūras pārstāvi;

24.2.atbildīgā glabātāja pārstāvi;

24.3.speciālistu (ekspertu), ja novērtēšanas komisijas darbā nepieciešams speciālists (eksperts).

25.Novērtēšanas komisija novērtē materiālās rezerves, nosaka to nosacīto cenu un noformē novērtējuma aktu.

26.Ja nav saņemts neviens atsavināšanas ierosinājums vai medicīnisko ierīču vai medikamentu materiālās rezerves nav izdevies pārdot šo noteikumu 23.punktā noteiktajā kārtībā, materiālās rezerves var norakstīt šo noteikumu VII nodaļā noteiktajā kārtībā vai atbilstoši pieprasījumam nodot izmantošanai valsts vai pašvaldību institūcijām civilās aizsardzības mācību vai katastrofu pārvaldīšanā iesaistītā personāla apmācības nodrošināšanai.”;

1.2. svītrot 2.pielikumā saīsinājumu „LVL”.

2. Šo noteikumu 1.2.apakšpunkts stājas spēkā 2014.gada 1.janvārī.

Ministru prezidents V.Dombrovskis

Iekšlietu ministrs R.Kozlovskis

Iesniedzējs:

Iekšlietu ministrs R.Kozlovskis

Vīza: Valsts sekretāre I.Pētersone-Godmane

2013.11.12. 13:01

269

A.Sirmā

67829667, agate.sirma@iem.gov.lv